laion/Wikipedia-Exotic huggingface dataset:
হিঙ্গুল পুতুল

উইকিমিডিয়া কমন্সে হিঙ্গুল পুতুল সংক্রান্ত মিডিয়া রয়েছে। হিঙ্গুল পুতুল বা হিঙুল পুতুল বাঁকুড়ার বিশেষ পুতুল। হিঙ্গুল হলো বিশেষ ধরনের লাল রং। এই পুতুল গুলো হিঙ্গুল রঙে করা হয় বলে এটিকে 'হিঙ্গুল পুতুল' বলা হয়। এই পুতুল গুলোর আঙ্গুলগুলো সম আকৃতির হয়। মূলত কাঁচা মাটির পুতুলগুলো দেখতে খুবই আকর্ষনীয়। নানা রঙের ফ্রক পরানো পুতুল গুলোর মাথায় টুপি পরানো থাকে। নরম মাটি দিয়ে তৈরী এই পুতুল গুলো রোদে পুড়িয়ে নিয়ে ভেষজ রং দিয়ে রং করা হয়। মূলত দুর্গা পূজা, জন্মাষ্টমী ও টুসু উৎসবের সময় বিক্রি হয়। বিশ্ব বাংলা। বাংলার পুতুল (পিডিএফ)। বিশ্ব বাংলা। [স্থায়ীভাবে অকার্যকর সংযোগ] "পুতুল নেবে গো ... পসরা সাজিয়ে ডাক দিয়েছে কালিকাপুর - Eisamay"। Eisamay। ২০১৬-০৮-০১। সংগ্রহের তারিখ ২০১৮-০১-২৩।  তারাপদ সাঁতারা (ডিসেম্বর, ২০০০)। পশ্চিমবঙ্গের লোকশিল্প ও শিল্পী সমাজ। কলকাতা: লোকসংস্কৃতি ও আদিবাসী সংস্কৃতি কেন্দ্র।  এখানে তারিখের মান পরীক্ষা করুন: |তারিখ= (সাহায্য)
কবি নজরুল ইনস্টিটিউট

কবি নজরুল ইনস্টিটিউট হল বাংলাদেশের সরকারি ইনস্টিটিউট যা ১৯৮৫ সালের ফেব্রুয়ারি মাসে প্রতিষ্ঠিত হয়। এর সদর ঢাকার ধানমন্ডির দপ্তর কবি ভবনে অবস্থিত। ১২ জুন ১৯৮৪ সালের নজরুল ইনস্টিটিউটের অধ্যাদেশ অনুযায়ী, কবি সম্পর্কিত ইনস্টিটিউটের কার্যক্রম ও উদ্দেশ্য হলো: সংগীত ও অন্যান্য সাহিত্যকর্ম দেশ ও বিদেশ হতে সংগ্রহ, সংকলন, সংরক্ষণ এবং প্রকাশ করা। সকল সাহিত্যকর্ম অনুশীলনে উৎসাহিত করা। সাহিত্যকর্মের উপর গবেষণা, প্রকাশনা এবং প্রচারণার ব্যবস্থা গ্রহণ। সাহিত্য ও অন্যান্য ক্ষেত্রে কবির অবদান সম্পর্কে সম্মেলন, বক্তৃতা, বিতর্ক ও সেমিনারের আয়োজন করা। সংগীত ও সাহিত্য সম্পর্কিত পুস্তক, রেকর্ড, টেপ সংগ্রহ ও সংরক্ষণের জন্য লাইব্রেরি/আর্কাইভ প্রতিষ্ঠা করা। সংগীত সঠিকভাবে চর্চা ও প্রচারের জন্য স্বরলিপি তৈরি করা এবং গ্রহণযোগ্য মর্যাদায় গ্রামোফোন রেকর্ড, বাণিজ্যিক টেপ, চলচ্চিত্র এবং বাংলাদেশে প্রকাশিত স্বরলিপি বইয়ের উপস্থাপনা ও তদারকি করা। সংগীত ও নজরুলের কবিতা আবৃত্তির যথার্থ প্রশিক্ষণের ব্যবস্থা করা। সকল লেখক কবির সাহিত্যকর্মের গবেষণায় গুরুত্বপূর্ণ অবদান রাখবেন তাদের পুরস্কার এবং পদক প্রদান করা। Azam, Wasi Noor (১২ সেপ্টেম্বর ২০১৩)। "Nazrul Institute: Home of the Original Rebel"। The Daily Star। সংগ্রহের তারিখ ২৭ আগস্ট ২০১৬।  "নজরুল ইন্সটিটিউট সৃষ্টির ইতিহাস"। ২৮ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৬ আগস্ট ২০১৬।  "নজরুল ইন্সটিটিউট"। সংগ্রহের তারিখ ২৭ আগস্ট ২০১৬।  "নজরুল ইন্সটিটিউটের লক্ষ্য"। নজরুল ইন্সটিটিউট। সংগ্রহের তারিখ ২৭ আগস্ট ২০১৬।
চে গেভারা স্মৃতিসৌধ

চে গেভারা স্মৃতিসৌধ (স্পেনীয়: Mausoleo del Che Guevara, আনুষ্ঠানিক নাম Conjunto Escultórico Memorial Comandante Ernesto Che Guevara) হল কিউবার সান্তা ক্লারা শহরের "প্লাজা চে গেভারা"তে (চে গেভারা চত্বর) অবস্থিত একটি স্মৃতিসৌধ। এটি বিপ্লবী আর্নেস্তো "চে" গেভারা এবং তার ঊনত্রিশ সহকর্মী যোদ্ধাদের দেহাবশেষ আছে, যাদের ১৯৬৭ সালে বলিভিয়াতে সশস্ত্র বিদ্রোহের প্রয়াস চালানোর চেষ্টাকালে হত্যা করা হয়। গেভারার একটি ব্রোঞ্জের ২২-ফুট মূর্তি রয়েছে এবং পুরো এলাকাটিকে আর্নেস্তো গেভারা ভাস্কর্যের কমপ্লেক্স হিসাবে উল্লেখ করা হয়। Santa Clara's Che Guevara Memorial and Museum ওয়েব্যাক মেশিনে আর্কাইভকৃত ১৮ মে ২০১০ তারিখে Interview with Cuban sculptor José Delarra উইকিমিডিয়া কমন্সে চে গেভারা স্মৃতিসৌধ সংক্রান্ত মিডিয়া রয়েছে।
বোঙা হাতি

উইকিমিডিয়া কমন্সে বোঙা হাতি সংক্রান্ত মিডিয়া রয়েছে। বোঙা হাতি বাঁকুড়ার অন্যতম মাটির পুতুলের একটি লৌকিক নিদর্শন। বাঁকুড়া জেলা মূলত সাঁওতাল অধ্যুষিত। সাঁওতাল দেবতা সিং বোঙার উদ্যেশ্যে এই হাতি উৎসর্গ করা হয়। প্রথমে নরম মাটিকে চাকে গড়ে নিয়ে পরে শিল্পী হাত দিয়ে বাকি পুতুলটি তৈরী করেন। এই মূর্তি খুবই সুষম এবং শিল্পীর শিল্পকর্ম সুনিপুন। এরপর কাঁচা মাটির হাতিটিকে রোদে শুকিয়ে নিয়ে ভাটিতে পুড়িয়ে নেওয়া হয়। গোলাকার আকারের জন্য এই হাতি বিখ্যাত। বিশ্ব বাংলা। বাংলার পুতুল (পিডিএফ)। বিশ্ব বাংলা। [স্থায়ীভাবে অকার্যকর সংযোগ] তারাপদ সাঁতারা (ডিসেম্বর, ২০০০)। পশ্চিমবঙ্গের লোকশিল্প ও শিল্পী সমাজ। কলকাতা: লোকসংস্কৃতি ও আদিবাসী সংস্কৃতি কেন্দ্র।  এখানে তারিখের মান পরীক্ষা করুন: |তারিখ= (সাহায্য)
সান্তা ক্লারা, কিউবা

সান্তা ক্লারা হল কিউবান প্রদেশের ভিলা ক্লারার রাজধানী শহর। এটি প্রদেশের সর্বাধিক কেন্দ্রীয় অঞ্চলে অবস্থিত এবং এটি প্রায় দেশের কেন্দ্রীয় অঞ্চলে অবস্থিত। আড়াই লক্ষ জনসংখ্যার সঙ্গে, সান্টা ক্লারা জনসংখ্যা দ্বারা পঞ্চম বৃহত্তম কিউবান শহর। সান্তা ক্লারাতে ১৯৫৮ সালের শেষের দিকে কিউবান বিপ্লবের শেষ যুদ্ধের স্থান ছিল। শহরটির উপর হামলা করে দুটি গেরিলা কলাম, একটি আরনেস্তো চে গেভারা এবং অন্যটি ক্যামিলো সিয়েনফুয়েগোস নেতৃত্বে। Guije.com। "Santa Clara" (স্পেনীয় ভাষায়)। সংগ্রহের তারিখ ২০০৭-১০-০৯।  Statoids (জুলাই ২০০৩)। "Municipios of Cuba"। সংগ্রহের তারিখ ২০০৭-১০-০৯।  Atenas.cu (২০০৪)। "2004 Population trends, by Province and Municipality" (স্পেনীয় ভাষায়)। ২০০৭-০৯-২৭ তারিখে মূল থেকে আর্কাইভ করা। সংগ্রহের তারিখ ২০০৭-১০-০৯।
সাবিহা নাহার বেগম

সাবিহা নাহার বেগম (জন্ম: ১৫ জানুয়ারি ১৯৫০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৯ থেকে নির্বাচিত জাতীয় সংসদ সদস্য। প্রথমাবস্থায় বিল-খেলাপীর দায়ে তার প্রার্থীতা বাতিল হয়ে গেলেও পরবর্তীতে আপীল করে বিজয়ী হয়ে তিনি ২০১৪ সালের ১০ এপ্রিল “সংসদ সদস্য” পদে নির্বাচিত হন। সাবিহা নাহার বেগম ১৯৫০ সালের ১৫ জানুয়ারি তৎকালীন পূর্ব পাকিস্তানের চট্টগ্রামে জন্মগ্রহণ করেন। তিনি “সাবিহা মুসা” নামেও পরিচিত। সাবিহা নাহার বেগম ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে চট্টগ্রাম জেলার জন্য নির্ধারিত সংরক্ষিত নারী আসন-৪৯ নং আসন থেকে ১ম বারের মতো এমপি নির্বাচিত হন। ১০ম জাতীয় সংসদ নির্বাচন - ২০১৪; বাংলাদেশের জাতীয় সংসদের সদস্যদের তালিকা। "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০৯-১৬ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  "সাবিহা ও খোরশেদ আরা বেসরকারিভাবে নির্বাচিত"। রাইজিংবিডি ডট কম অনলাইন। ১০ এপ্রিল ২০১৪। সংগ্রহের তারিখ ২২ জানুয়ারি ২০১৮।  "Constituency 349_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  "সাবিহা-খোরশেদ আরার আপিল শুনানি রোববার"। দৈনিক সমকাল (অনলাইন ভার্সন)। ১৩ মার্চ ২০১৪। সংগ্রহের তারিখ ২২ জানুয়ারি ২০১৮।  "বাংলাদেশের সংসদ নির্বাচনের ইতিহাস"। ডয়েচ ভেল অনলাইন। ৩১ ডিসেম্বর ২০১৫। সংগ্রহের তারিখ ২২ জানুয়ারি ২০১৮।  "বাংলাদেশের জাতীয় সংসদ নির্বাচন ১৯৭৩-২০১৪"। সিএসবি নিউজ অনলাইন। ১৪ আগস্ট ২০১৬। ১৮ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  "চট্টগ্রাম জেলা - জনপ্রতিনিধি : সাবিহা নাহার বেগম"। www.chittagong.gov.bd। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১২ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  "সাবিহা নাহার বেগম"। প্রিয়.কম অনলাইন। ২৩ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  উইকিমিডিয়া কমন্সে সাবিহা নাহার বেগম সংক্রান্ত মিডিয়া রয়েছে। মাননীয় সংসদ সদস্য সাবিহা নাহার বেগম ওয়েব্যাক মেশিনে আর্কাইভকৃত ২০২৩-০৬-০২ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০৯-১৬ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
ডায়ান লেন

ডায়ান কলিন লেন (ইংরেজি: Diane Colleen Lane; জন্ম: ২২ জানুয়ারি, ১৯৬৫) হলেন একজন মার্কিন অভিনেত্রী। তার জন্ম ও বেড়ে ওঠা নিউ ইয়র্ক সিটিতে। জর্জ রয় হিল পরিচালিত আ লিটল রোম্যান্স (১৯৭৯) চলচ্চিত্র দিয়ে লেনের পর্দায় অভিষেক হয়। পরবর্তীতে তিনি বেশ কয়েকটি উল্লেখযোগ্য চলচ্চিত্রে অভিনয় করেন। ২০০২ সালের প্রণয়ধর্মী থ্রিলার চলচ্চিত্র আনফেইথফুল চলচ্চিত্রে তার অভিনয়ের জন্য তিনি শ্রেষ্ঠ অভিনেত্রীর জন্য স্যাটেলাইট, নিউ ইয়র্ক ফিল্ম ক্রিটিকস সার্কেল, ন্যাশনাল সোসাইটি অফ ফিল্ম ক্রিটিকস পুরস্কার লাভ করেন। এছাড়া তিনি এই একাডেমি, গোল্ডেন গ্লোব ও ক্রিন অ্যাক্টরস গিল্ড পুরস্কারের মনোনয়ন লাভ করেন। লেন অভিনীত অন্যান্য চলচ্চিত্রগুলো হল দি আউটসাইডার্স, আ ওয়াক অন দ্য মুন, দ্য পারফেক্ট স্ট্রর্ম, আন্ডার দ্য টাস্ক্যান সান, সিনেমা ভেরিট, ও ট্রাম্বো। তিনি ডিসি কমিকসের ম্যান অফ স্টিল, ব্যাটম্যান ভার্সাস সুপারম্যান: ডন অফ জাস্টিস, ও জাস্টিস লিগ চলচ্চিত্রে মার্থা কেন্ট চরিত্রে অভিনয় করেন। লেন ১৯৬৫ সালের ২২ জানুয়ারি নিউ ইয়র্ক সিটিতে জন্মগ্রহণ করেন। তার মাতা কলিন ফেরিংটন ছিলেন একজন নাইটক্লাব গায়িকা এবং "মিস অক্টোবর ১৯৫৭"। তিনি "কলিন প্রাইস" নামেও পরিচিত ছিলেন। লেনের পিতা বার্টন ইউজিন লেন ছিলেন ম্যানহাটনের মঞ্চ প্রশিক্ষক। তিনি জন ক্যাসাভেটসের সাথে একটি অভিনয় কর্মশালা পরিচালনা করতেন এবং ক্যাব চালক ও পরে নিউ ইয়র্ক সিটি কলেজে মানবিক বিষয়ে পাঠদান করতেন। যখন লেনের বয়স ১৩ বছর, তার পিতামাতা আলাদা হয়ে যান। লেনের মা মেক্সিকো চলে যান এবং বিবাহ বিচ্ছেদের নোটিশ পাঠান। লেনের মা তার নিজ রাজ্য জর্জিয়ায় ফিরে গেলে লেনের পিতা লেনের তত্ত্বাবধানের দায়িত্ব পান। লেন ও তার পিতা নিউ ইয়র্ক সিটির আবাসিক হোটেলগুলোতে বসবাস করত এবং তার পিতার ট্যাক্সিতেও চড়ে বেড়াত। লেন ১৯৮৪ সালে দ্য কটন ক্লাব চলচ্চিত্র প্রচারণায় অংশ নিতে গিয়ে প্যারিসে ক্রিস্টোফার ল্যাম্বার্টের সাথে পরিচিত হন। তাদের মধ্যে সাময়িক সময়ের জন্য সম্পর্ক স্থাপিত হয় এবং তারা আলাদাও হয়ে যান। দুই বছর পর প্রাইসলেস বিউটি চলচ্চিত্রে কাজ করতে গিয়ে রোমে পুনরায় তাদের সাক্ষাৎ হয়। দুই সপ্তাহের মধ্যে তাদের মধ্যে আবার সম্পর্ক দৃঢ় হয় এবং ১৯৮৮ সালে অক্টোবরে নিউ মেক্সিকোর সান্তা ফেতে তারা বিয়ে করেন। তাদের একমাত্র কন্যা এলিয়নর ল্যাম্বার্ট ১৯৯৩ সালের ৫ই সেপ্টেম্বর জন্মগ্রহণ করে। তাদের দীর্ঘমেয়াদী বিচ্ছেদ ১৯৯৪ সালে বিবাহ বিচ্ছেদে রূপ ধারণ করে। এলিয়ানর নিউ ইয়র্কের উইলহেমিনার সম্ভাবনাময় মডেল এবং ভিলেজ ভয়েসের গীতিকার। "Diane Lane Biography (1965–)" (ইংরেজি ভাষায়)। ফিল্ম রেফারেন্স। সংগ্রহের তারিখ ২২ জানুয়ারি ২০১৮।  Sager, Mike (২০০০-০৬-০১)। "The Happy Life of Diane Lane"। এস্কোয়ার। সংগ্রহের তারিখ ২২ জানুয়ারি ২০১৮।  Dougherty, Margot; David Hutchings (১৯৮৯-০২-১৩)। "Diane Lane, with a New Husband and No Fear of Flying, Takes Wing Again in Lonesome Dove"। পিপল। ২০১৬-০৫-১৮ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  https://www.instagram.com/p/BMcuj5vDWrM/?taken-by=ello_kitty&hl=en Spines, Christine (মে ২০০৫)। "Diane on Top"। Red।  উইকিমিডিয়া কমন্সে ডায়ান লেন সংক্রান্ত মিডিয়া রয়েছে। অলমুভিতে ডায়ান লেন ইন্টারনেট ব্রডওয়ে ডেটাবেজে ডায়ান লেন (ইংরেজি) ইন্টারনেট মুভি ডেটাবেজে ডায়ান লেন (ইংরেজি) ফিল্ম রেফারেন্সে ডায়ান লেন এমি.কমে ডায়ান লেন টেমপ্লেট:স্যাটেলাইট পুরস্কার শ্রেষ্ঠ অভিনেত্রী
রওশন আরা মান্নান

রওশন আরা মান্নান (জন্ম: ৩ জানুয়ারি, ১৯৪৮) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৭ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। রওশন আরা মান্নান কুমিল্লায় জন্মগ্রহণ করেন। রওশন আরা মান্নান ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে কুমিল্লা জেলার জন্য নির্ধারিত সংরক্ষিত নারী আসন-৪৭ নং আসন থেকে ২য় বারের মতো এমপি নির্বাচিত হন। ১০ম জাতীয় সংসদ নির্বাচন - ২০১৪; বাংলাদেশের জাতীয় সংসদের সদস্যদের তালিকা। "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  "৪৮ নারী এমপি বিনা প্রতিদ্বন্দ্বিতায় নির্বাচিত"। বাংলানিউজটোয়েন্টিফোর.কম অনলাইন। ১৯ মার্চ ২০১৪। সংগ্রহের তারিখ ২২ জানুয়ারি ২০১৮।  "Constituency 347_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  "বাংলাদেশের সংসদ নির্বাচনের ইতিহাস"। ডয়েচ ভেল অনলাইন। ৩১ ডিসেম্বর ২০১৫। সংগ্রহের তারিখ ২২ জানুয়ারি ২০১৮।  "বাংলাদেশের জাতীয় সংসদ নির্বাচন ১৯৭৩-২০১৪"। সিএসবি নিউজ অনলাইন। ১৪ আগস্ট ২০১৬। ১৮ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  "রওশন আরা মান্নান"। প্রিয়.কম অনলাইন। ২৩ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  উইকিমিডিয়া কমন্সে রওশন আরা মান্নান সংক্রান্ত মিডিয়া রয়েছে। মাননীয় সংসদ সদস্য রওশন আরা মান্নান ওয়েব্যাক মেশিনে আর্কাইভকৃত ২০২৩-১০-০৯ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
মেরিনা রহমান

মেরিনা রহমান (জন্ম: ১৮ অক্টোবর, ১৯৪৩) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৬ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। মেরিনা রহমান ১৯৪৩ সালের ১৮ অক্টোবর কুমিল্লায় জন্মগ্রহণ করেন। মেরিনা রহমান ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে নীলফামারী জেলার জন্য নির্ধারিত সংরক্ষিত নারী আসন-৪৬ নং আসন থেকে ২য় বারের মতো এমপি নির্বাচিত হন। ১০ম জাতীয় সংসদ নির্বাচন - ২০১৪ বাংলাদেশের জাতীয় সংসদের সদস্যদের তালিকা "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  "৪৮ নারী এমপি বিনা প্রতিদ্বন্দ্বিতায় নির্বাচিত"। বাংলানিউজটোয়েন্টিফোর.কম অনলাইন। ১৯ মার্চ ২০১৪। সংগ্রহের তারিখ ২২ জানুয়ারি ২০১৮।  "Constituency 346_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  "বাংলাদেশের সংসদ নির্বাচনের ইতিহাস"। ডয়েচ ভেল অনলাইন। ৩১ ডিসেম্বর ২০১৫। সংগ্রহের তারিখ ২২ জানুয়ারি ২০১৮।  "বাংলাদেশের জাতীয় সংসদ নির্বাচন ১৯৭৩-২০১৪"। সিএসবি নিউজ অনলাইন। ১৪ আগস্ট ২০১৬। ১৮ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  "মেরিনা রহমান"। প্রিয়.কম অনলাইন। ২৩ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  মাননীয় সংসদ সদস্য মেরিনা রহমান ওয়েব্যাক মেশিনে আর্কাইভকৃত ২০২৩-০৫-২৮ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
অমূল্যচরণ বসু

অমূল্যচরণ বসু (১৮৬২ - ১৮৯৮) একজন প্রখ্যাত ডাক্তার ছিলেন। কলকাতা মেডিকেল স্কুল প্রতিষ্ঠার তিনি প্রধান উদ্যোক্তা ছিলেন। অমূল্যচরণ বসু ১৮৬২ খ্রীষ্টাব্দে কলকাতায় জন্মগ্রহণ করেন। তিনি কলকাতা বিশ্ববিদ্যালয়ের একজন কৃতী ছাত্র ছিলেন। ১৮৮৬ খ্রীষ্টাব্দে তিনি এমবি পরীক্ষায় উত্তীর্ণ হন। তিনি দেশীয় ওষুধ বিলাতি উপায়ে প্রস্তুত করবার প্রথম পথপ্রদর্শক ছিলেন। ১৮৯৮ খ্রীষ্টাব্দে তার মৃত্যু হয়। জীবনী কোষ - শ্রীশশিভূষণ বিদ্যালঙ্কার - প্রথম সংস্করণ - ১৩৪৩ বঙ্গাব্দ।
ডকল্যান্ড এন্ড ইস্ট লন্ডন এডভার্টাইজার

ডকল্যাণ্ড এন্ড ইস্ট লন্ডন এডভার্টাইজার (ইংরেজি: Docklands & East London Advertiser) হচ্ছে ইস্ট লন্ডনের একটি সাপ্তাহিক সংবাদপত্র, যা মূলত ইংল্যান্ডের বারো অভ টাওয়ার হ্যামলেট্‌সের সংবাদ উপস্থাপন করে থাকে। ২০১১ সালে এই পত্রিকাটি আরচ্যান্ট কর্তৃক দ্য ডকল্যান্ড এবং ইস্ট লন্ডন এডভার্টাইজার কে একত্রীকরণের মাধ্যমে প্রতিষ্ঠিত হয়। ইস্ট লন্ডন এডভার্টাইজার ১৮৬৬ সালে প্রতিষ্ঠিত হয় এবং ২০০৩ সালে আরচ্যান্টের মালিকানাধীন হয়। ২০০৮ সালের জুন মাসে ইস্ট লন্ডন এডভার্টাইজার বার্ষিক ইউকে প্রেস গেজেট আঞ্চলিক প্রেস অ্যাওয়ার্ডে দুটি পুরস্কার পায়। এটিকে বছরের সাপ্তাহিক পত্রিকা (২০,০০০ এর কম বিজ্ঞাপন) হিসেবে এবং পত্রিকাটির ডেপুটি সম্পাদক, টেড জুরিকে ২০০৭ সালের ফার্স্ট সল্যুশন মানি ট্রান্সফার সংকটের সময় আংশিকভাবে প্রকাশের জন্য রিপোর্টার অফ দ্য ইয়ার (উইকলি) ঘোষণা করা হয়। "East London Advertiser"। Media UK। ১৭ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১৩।  "Story of East London Advertiser, 1866-2008"। ২ জুলাই ২০০৮। সংগ্রহের তারিখ ৭ আগস্ট ২০১৩। [স্থায়ীভাবে অকার্যকর সংযোগ] "East London Advertiser Product Page"। ABC। ১৯ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১৩।  "East London weeklies to merge next month"। HoldtheFrontPage। ২৭ অক্টোবর ২০১১। সংগ্রহের তারিখ ১৭ নভেম্বর ২০১২।  "প্রেস গেজেট আঞ্চলিক সংবাদ পুরস্কার ২০০৮: বিজয়ী" ওয়েব্যাক মেশিনে আর্কাইভকৃত ২৪ জানুয়ারি ২০১৭ তারিখে প্রেস গেজেট । প্রবেশ ১২ নভেম্বর ২০১৬ টেমপ্লেট:Archant
নুরুজ্জামান আহমেদ

নুরুজ্জামান আহমেদ (জন্ম ৩ জানুয়ারি ১৯৫০) একজন বাংলাদেশী রাজনীতিবিদ এবং সমাজকল্যাণ মন্ত্রণালয়ের সাবেক মন্ত্রী। তিনি লালমনিরহাট-২ আসনে সাবেক সংসদ সদস্য ছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান। নুরুজ্জামান আহমেদ ১৯৫০ সালের ৩ জানুয়ারি লালমনিরহাটের কালীগঞ্জের কাশিরাম গ্রামে জন্মগ্রহণ করেন। তার পিতার নাম করিম উদ্দিন আহমেদ লালমনিরহাট-২ আসন থেকে ১৯৭০ ও ১৯৭৩-এর নির্বাচনে (তৎকালীন রংপুর-৬ আসন) সংসদ সদস্য নির্বাচিত হন। তার মাতার নাম নূরজাহান বেগম। নুরুজ্জামান আহমেদ স্থানীয় বিদ্যালয়ে তার শিক্ষাজীবন শুরু করেন। ১৯৬৫ সালে তুষভাণ্ডার উচ্চ বিদ্যালয় থেকে মাধ্যমিক সম্পন্ন করেন। ১৯৬৭ সালে উচ্চ মাধ্যমিক সম্পন্ন করে কারমাইকেল কলেজে ভর্তি হন এবং ব্যবসায়ে স্নাতক সম্পন্ন করেন। নুরুজ্জামান আহমেদ পারিবারিকভাবেই রাজনীতির সাথে সম্পৃক্ত ছিলেন। ছাত্রজীবনে তিনি বাংলাদেশ ছাত্রলীগে যোগদানের মাধ্যমে সক্রিয় রাজনীতিতে প্রবেশ করেন। রাজনৈতিক জীবনের শুরুতে স্থানীয় উনিয়ন পরিষদ চেয়ারম্যান হিসেবে ১৯৮৩ থেকে ১৯৯০ সাল পর্যন্ত দায়িত্ব পালন করেন। এরপর ১৯৯০ সালে কালীগঞ্জ উপজেলার চেয়ারম্যান নির্বাচিত হন এবং ২০০৯ সালে দ্বিতীয়বারের মত নির্বাচিত হন। ২০১৪ সালের দশম জাতীয় সংসদ নির্বাচনে নুরুজ্জামান আহমেদ আওয়ামী লীগের মনোনীত প্রার্থী হিসেবে লালমনিরহাট-২ (কালীগঞ্জ-আদিতমারী) আসন থেকে প্রথমবারের মত দশম জাতীয় সংসদের সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে একই আসন থেকে একাদশ জাতীয় সংসদে নির্বাচিত হন। সংসদ সদস্য হওয়ার এক বছর পর ২০১৫ সালের ১৪ জুলাই তিনি খাদ্য মন্ত্রণালয়ের প্রতিমন্ত্রী হিসেবে দায়িত্ব গ্রহণ করেন। ২০১৬ সালের ১৯শে জুন তাকে সমাজকল্যাণ মন্ত্রণালয়ের প্রতিমন্ত্রী হিসেবে নিযুক্ত করা হয়। একই বছরের ২১শে জুন থেকে ৬ জানুয়ারি ২০১৯ পর্যন্ত এ দায়িত্ব পালন করেন। একাদশ জাতীয় সংসদ নির্বাচনে জয়ী হওয়ার পর তিনি একই মন্ত্রণালয়ের মন্ত্রী হিসেবে ২০১৯ সালের ৭ জানুয়ারি থেকে ২০২৪ সালের ১১ জানুয়ারি পর্যন্ত দায়িত্ব পালন করেন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান। ব্যক্তিগত জীবনে নুরুজ্জামান আহমেদ, হোসনে আরা বেগমের সাথে বিবাহ বন্ধনে আবদ্ধ হন। প্রতিবেদক, নিজস্ব (২২ জুন ২০১৬)। "সমাজকল্যাণ মন্ত্রণালয়ের প্রতিমন্ত্রী হিসেবে যোগ দিলেন নুরুজ্জামান আহমেদ"। বণিক বার্তা। ২০১৮-১২-২০ তারিখে মূল থেকে আর্কাইভ করা। সংগ্রহের তারিখ ১৫ ডিসে ২০১৮।  নুরুজ্জামান আহমেদ, লালমনিরহাট-২। "Constituency 17_10th_Bn"। ২০১৮-১২-২৫ তারিখে মূল থেকে আর্কাইভ করা। সংগ্রহের তারিখ ২০১৮-০১-২২।  "জাতীয় সংসদ বিলুপ্ত ঘোষণা"। দৈনিক জনকণ্ঠ। সংগ্রহের তারিখ ২০২৪-০৮-০৬।  "নুরুজ্জামান আহমেদ এম.পি"। msw.gov.bd। ৯ জানুয়ারি ২০১৮। ২০ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০১৮।  "নুরুজ্জামান আহমেদ"। প্রথম আলো। ১০ নভে ২০১৮। সংগ্রহের তারিখ ১৫ ডিসে ২০১৮। [স্থায়ীভাবে অকার্যকর সংযোগ] "খাদ্যের নুরুজ্জামান হলেন সমাজকল্যাণ প্রতিমন্ত্রী"। bangla.bdnews24.com। ১৪ জুলাই ২০১৫। ১২ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৫ ডিসে ২০১৮।  "সংসদ ভেঙে দিয়েছেন রাষ্ট্রপতি"। বিডিনিউজ টোয়েন্টিফোর ডটকম। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "যা আছে সংসদ ভেঙে দেওয়ার সারসংক্ষেপে"। বাংলা ট্রিবিউন। ৬ আগস্ট ২০২৪। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  উইকিমিডিয়া কমন্সে নুরুজ্জামান আহমেদ সংক্রান্ত মিডিয়া রয়েছে।
আবু সালেহ মোহাম্মদ সাঈদ

আবু সালেহ মোহাম্মদ সাঈদ (দুলাল) (১৯৪৬–২০১৯) বাংলাদেশী রাজনীতিবিদ এবং লালমনিরহাট-৩ আসনের সংসদ সদস্য ছিলেন। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন। আবু সালেহ মোহাম্মদ সাঈদের পৈতৃক বাড়ি লালমনিরহাট জেলার সদর উপজেলার পূর্ব দালালপাড়া গ্রামে। তিনি বাংলাদেশ প্রকৌশল বিশ্ববিদ্যালয় থেকে স্নাতক ডিগ্রি অর্জন করেন। পেশায় প্রকৌশলী ও ব্যবসায়ী আবু সালেহ মোহাম্মদ সাঈদ রাজনীতির সঙ্গে সক্রিয় ভাবে যুক্ত ছিলেন। তিনি প্রথমবার সংসদ সদস্য নির্বাচিত হয়েছিলেন। "জাতীয় নেতার জামাতা সাবেক এমপি আবু সাঈদ আর নেই"। বণিক বার্তা। ২১ এপ্রিল ২০১৯। ২০১৯-০৮-১৬ তারিখে মূল থেকে আর্কাইভ করা। সংগ্রহের তারিখ ১৬ আগস্ট ২০১৯।  আবু সালেহ মোহাম্মদ সাঈদ, লালমনিরহাট-৩। "Constituency 18_10th_Bn"। ২০১৮-১২-৩১ তারিখে মূল থেকে আর্কাইভ করা। সংগ্রহের তারিখ ২০১৮-০১-২২।  ১০ম জাতীয় সংসদের নির্বাচিত সংসদ সদস্যদের তালিকা ওয়েব্যাক মেশিনে আর্কাইভকৃত ৯ মে ২০২০ তারিখে
ইউএসএ কমিউনিস্ট পার্টির অ-ইংরেজি প্রেস

ইউএসএ কমিউনিস্ট পার্টির ইংরেজি ব্যতিরেকে অন্যান্য প্রকাশনা বিষয়ে এই নিবন্ধ। পার্টির এই ধরনের ইংরেজি ভাষায় প্রকাশনাগুলির তালিকার জন্যে, দেখুন English-language press of the Communist Party USA. ১৯১৯ খ্রিস্টাব্দে এর প্রতিষ্ঠা থেকে গত নয়টি দশক ধরে ইউএসএ কমিউনিস্ট পার্টি প্রস্তুত অথবা উৎসাহিত করেছে ২৫টি বিভিন্ন ভাষার বিশাল বিন্যস্ত অনেক সংবাদপত্র ও সাময়িক পত্রিকা । ইউএসএ কমিউনিস্ট পার্টির  অ-ইংরেজি প্রেস-এর এই তালিকা থেকে প্রত্যেকটি শিরোনামের প্রাথমিক তথ্য, সঙ্গে বিশেষ প্রকাশনার বিশদ বিবরণসহ পাতার লিঙ্ক পাওয়া যাবে। প্যানভর (দ্য ওয়ার্কার) (১৯২১-১৯৩৮)--দ্য আর্মেনিয়ান ওয়ার্কার্স পার্টি এবং পরবর্তীতে দ্য আর্মেনিয়ান কমিউনিস্ট পার্টির দৈনিক মুখপত্র, নিউ ইয়র্ক সিটিতে প্রকাশিত। সোভয়েত আর্মেনিয়া থেকে প্রকাশিত সংবাদের সাদৃশ্যে তাত্ত্বিক বিষয় এবং রাজনৈতিক এক্তিয়ারভুক্ত ধারাবাহিকভাবে অনূদিত কল্পকাহিনি এই  পত্রিকা প্রকাশনার আঙ্গিক ও বিষয়সূচিতে ছিল। রাপার / Lraper (দ্য হেরল্ড ) (১৯৩৮-জুন ১৯৯০)--পানভর-এর উত্তরসূরি, শুরুতে নিউ ইয়র্ক সিটিতে সপ্তাহে তিনবার প্রকাশিত হত; ১৯৬৪ খ্রিস্টাব্দে সেটা কমে সপ্তাহে দু-বার হয় এবং ১৯৬৭ খ্রিস্টাব্দে একটি সাপ্তাহিক প্রকাশনায় পরিণত হয়। এই পত্রিকাটি আর্মেনিয়ান প্রোগ্রেসিভ লিগ অফ আমেরিকা এবং এর অনুমোদিত সামাজিক-সুবিধা সংস্থা, আর্মেনিয়ান অ্যাসিস্ট্যান্স কমিটি পরিচালিত আর এই প্রকাশনার উৎপাদন ১৯৭৯ খ্রস্টাব্দে লস অ্যাঞ্জেলেসে সরানো হয়। এর পুরো অস্তিত্বকালেই রাপার /Lraper সোভিয়েত আর্মেনিয়া থেকে মার্কসীয় তত্ত্ব তথা আর্মেনিয়ান-আমেরিকান সমাজের জাতীয় সংবাদসহ সব সংবাদ সরবরাহ লাভ করত। প্রোলেতার (দ্য প্রোলেতারিয়ান).(১৯২৪-১৯২৫?)--স্বল্প-আয়ুর ৪-পৃষ্ঠার সাপ্তাহিক সংবাদপত্র নিউ ইয়র্ক সিটি থেকে প্রকাশিত। দাবি করা হয় ১৯২৪ খ্রিস্টাব্দে সরবরাহ ছিল ১,১০০ কপি।  সুজনানি (কনসাসনেস) (ডিসেম্বর ১৯২৩-১৯৩৭)--ওয়ার্কার্স পার্টি অফ আমেরিকার বুলগেরিয়ান গোষ্ঠীর দ্বারা শিকাগোতে প্রকাশিত সাপ্তাহিক সংবাদপত্র। প্রথমদিকে সম্পাদক ছিলেন জর্জি রাদুলোভ, ১৯২৪ খ্রিস্টাব্দে টোডর সেকোভ তাঁর স্থলাভিষিক্ত হন, যিনি ১৯৩১ খ্রিস্টাব্দ পর্যন্ত ধারাবাহিকভাবে পরিচালনা করেন। শিকাগোতে অনুষ্ঠিত ওয়ার্কার্স (কমিউনিস্ট) পার্টির চতুর্থ জাতীয় সম্মেলনে এই পত্রিকার সরবরাহ ১৯০০ কপি হয়েছিল বলে দাবি করা হয়। সুজনানি পত্রিকার প্রকাশনা পরবর্তীতে ডেট্রয়েট, মিশিগানে সরানো হয়। পত্রিকার কিছু কপির অস্তিত্ব বুলগেরিয়ায় পাওয়া যায় কিন্তু উত্তর আমেরিকায় কোনো ভাণ্ডার ছিলনা।